গণমাধ্যমে সাংবাদিকতা ও সংশ্লিষ্ট কয়েকটি পদে তরুণদের জন্য রয়েছে সম্ভাবনাময় ক্যারিয়ার গড়ার সুযোগ। বর্তমান বিশ্বে এই পেশার সামাজিক মর্যাদাও অন্য যে কোন পেশার চেযে বেশি। প্রিন্ট ও ইলেকট্রনিক্স মিডিয়ায় ক্যারিয়ার গড়ার ক্ষেত্রে যে তিনটি বিষয়ে তরুণদের আগ্রহ বেশি লক্ষ্য করা যায় সেগুলো হলো প্রতিবেদক বা রিপোর্টার, সংবাদ পাঠক ও অনুষ্ঠান উপস্থাপক। এক সময় এসব পেশায় অনেকে শখের বসে আসলেও বর্তমান সময়ে এগুলো গুরুত্বপূর্ণ পেশা হিসেবে স্বীকৃত। উচ্চ শিক্ষিত মেধাবীরা আসার ফলে বর্তমানে এসব পেশায় যোগ হচ্ছে নিত্যনতুন বৈচিত্রতা। তরুণদের মেধা আর উদ্যমতা কাজে লাগিয়ে এগিয়ে যাওয়ার জন্য তাই মুখিয়ে থাকে নামি দামি মিডিয়া হাউজগুলো। ফলে তৈরি হয় নতুন নতুন কাজের সুযোগ।